Loen tänaseid uudiseid ja näen, et maailm käib alla - viimase 10 aastaga on järgnevad teemad saanud SUUREMAKS kui eales varem: terrorism, vaesus, moraalsete väärtuste väljanaermine, uued ravimatud haigused, orkaanid, rikutud kliima ja see nimekiri on lõputu. Nüüd siis veel lisaks  linnugripp, mille puhkedes lubatakse sadu miljoneid ohvreid.    Hullu lehma tõi maailmale Inglismaa, linnugripi aga Hiina. Eesti asub enamvähem vahepeal ja  Delfist loen, et "Gripiravimit Tamiflud ostetakse sel aastal 3000 inimese tarbeks, mis kataks vajaduse meditsiinitöötajate profülaktikaks ja esimeste raskete haigusjuhtude ravimise jaoks."    Huvitav kumb nendest kahest haigusest jõuab  Eestisse kiiremini ning kas tegu on bluffiga või on tõesti reaalne oht inimkonnale?. Aastal 2004 suri linnugripi kõigest 100 inimest ja me võime julgelt väita, et autoõnnetustes sureb ainuüksi Eestis rohkem inimesi.